arnastofnun/IGC-2024 huggingface dataset:
Gullkarfi

Gullkarfi (eða stóri karfi eða karfi) (fræðiheiti: "Sebastes marinus") er mikilvægur nytjafiskur af ættkvísl karfa. Hann er fósturbær og fæðir þannig lifandi afkvæmi. Fiskurinn er rauður að lit, dekkri á bakinu en á kviðnum, fremur þunnvaxinn og hár.

Gullkarfi lifir í Norður-Atlantshafi og Barentshafi á landgrunninu við Norður-Ameríku, Ísland, Svalbarða og Norður-Evrópu og veiðist yfirleitt á dýpi frá 100 metrum að 500 metrum. Hann verður allt að 90 cm langur, en er algengastur um 35-40 sentímetrar.
Hideki Maeda

(fæddur 13. maí 1954) er japanskur fyrrverandi knattspyrnumaður. Hann spilaði 65 leiki og skoraði 11 mörk með landsliðinu.
Shinji Tanaka

(fæddur 25. september 1960) er japanskur fyrrverandi knattspyrnumaður. Hann spilaði 17 leiki með landsliðinu.
Hisashi Kato

(fæddur 24. apríl 1956) er japanskur fyrrverandi knattspyrnumaður. Hann spilaði 61 leiki og skoraði 6 mörk með landsliðinu.
Nobuyo Fujishiro

(fæddur 25. janúar 1960) er japanskur fyrrverandi knattspyrnumaður. Hann spilaði 2 leiki með landsliðinu.
Toru Sano

(fæddur 15. nóvember 1963) er japanskur fyrrverandi knattspyrnumaður. Hann spilaði 9 leiki með landsliðinu.
Yasutoshi Miura

(fæddur 15. júlí 1965) er japanskur fyrrverandi knattspyrnumaður. Hann spilaði 3 leiki með landsliðinu.
Satoshi Tsunami

(fæddur 14. ágúst 1961) er japanskur fyrrverandi knattspyrnumaður. Hann spilaði 78 leiki og skoraði 2 mörk með landsliðinu.
Katsuo Kanda

(fæddur 21. júní 1966) er japanskur fyrrverandi knattspyrnumaður. Hann spilaði 1 leiki með landsliðinu.
Hiroshige Yanagimoto

(fæddur 15. október 1972) er japanskur fyrrverandi knattspyrnumaður. Hann spilaði 30 leiki með landsliðinu.
Masahiro Ando

(fæddur 2. apríl 1972) er japanskur fyrrverandi knattspyrnumaður. Hann spilaði 1 leiki með landsliðinu.
Tomoyuki Sakai

(fæddur 29. júní 1979) er japanskur fyrrverandi knattspyrnumaður. Hann spilaði 1 leiki með landsliðinu.
Dnjestr

Dnjestr eða Dnjester er fljót í Austur-Evrópu sem rennur um Úkraínu og Moldóvu út í Svartahaf. Fljótið myndar landamæri Moldóvu og hins umdeilda héraðs Transnistríu, sem lýst hefur yfir sjálfstæði sínu. Heiti árinnar kemur úr sarmatísku "dānu nazdya" sem merkir „nálæga áin“ (fljótið Dnjepr er „fjarlæga áin“). Fljótið er eitt af meiri fljótum Evrópu, tæplega 1400 km langt.
Shinji Murai

(fæddur 1. desember 1979) er japanskur fyrrverandi knattspyrnumaður. Hann spilaði 5 leiki með landsliðinu.
Naotake Hanyu

(fæddur 22. desember 1979) er japanskur knattspyrnumaður. Hann spilaði 17 leiki með landsliðinu.
Koji Yamase

(fæddur 22. september 1981) er japanskur knattspyrnumaður. Hann spilaði 13 leiki og skoraði 5 mörk með landsliðinu.
Michihiro Yasuda

(fæddur 20. desember 1987) er japanskur knattspyrnumaður. Hann spilaði 7 leiki og skoraði 1 mörk með landsliðinu.
Naoya Kondo

(fæddur 3. október 1983) er japanskur knattspyrnumaður. Hann spilaði 1 leiki með landsliðinu.
Takahiro Ogihara

(fæddur 5. október 1991) er japanskur knattspyrnumaður. Hann spilaði 1 leiki með landsliðinu.
Hiroki Mizumoto

(fæddur 12. september 1985) er japanskur knattspyrnumaður. Hann spilaði 7 leiki með landsliðinu.
Shogo Taniguchi

(fæddur 15. júlí 1991) er japanskur knattspyrnumaður. Hann spilaði 2 leiki með landsliðinu.
Yoshinori Muto

(fæddur 15. júlí 1992) er japanskur knattspyrnumaður. Hann spilaði 18 leiki og skoraði 2 mörk með landsliðinu.
Shinji Kagawa

(fæddur 17. mars 1989) er japanskur knattspyrnumaður. Hann spilaði 84 leiki og skoraði 27 mörk með landsliðinu.
Takuma Asano

(fæddur 10. nóvember 1994) er japanskur knattspyrnumaður. Hann spilaði 10 leiki og skoraði 2 mörk með landsliðinu.
Ramón Medina Bello

(fæddur 29. apríl 1966) er argentínskur fyrrverandi knattspyrnumaður. Hann spilaði 17 leiki og skoraði 5 mörk með landsliðinu.
Adílson Batista

(fæddur 26. mars 1968) er brasilískur fyrrverandi knattspyrnumaður. Hann spilaði 4 leiki með landsliðinu.
Djalminha

(fæddur 9. desember 1970) er brasilískur fyrrverandi knattspyrnumaður. Hann spilaði 14 leiki og skoraði 5 mörk með landsliðinu.
Fábio Júnior

(fæddur 20. nóvember 1977) er brasilískur fyrrverandi knattspyrnumaður. Hann spilaði 3 leiki með landsliðinu.
Edu Marangon

(fæddur 2. febrúar 1963) er brasilískur fyrrverandi knattspyrnumaður. Hann spilaði 9 leiki og skoraði 1 mörk með landsliðinu.
Nádson Rodrigues de Souza

(fæddur 30. janúar 1982) er brasilískur fyrrverandi knattspyrnumaður. Hann spilaði 2 leiki með landsliðinu.
Roniéliton Pereira Santos

(fæddur 28. apríl 1977) er brasilískur fyrrverandi knattspyrnumaður. Hann spilaði 5 leiki og skoraði 2 mörk með landsliðinu.
Michael Rummenigge

(fæddur 3. febrúar 1964) er þýskur fyrrverandi knattspyrnumaður. Hann spilaði 2 leiki með landsliðinu.
Joshua Kennedy

(fæddur 20. ágúst 1982) er ástralskur fyrrverandi knattspyrnumaður. Hann spilaði 36 leiki og skoraði 17 mörk með landsliðinu.
Mario Haas

(fæddur 16. september 1974) er austurrískur fyrrverandi knattspyrnumaður. Hann spilaði 43 leiki og skoraði 7 mörk með landsliðinu.
Almir Turković

(fæddur 3. nóvember 1970) er Bosníaskur fyrrverandi knattspyrnumaður. Hann spilaði 7 leiki með landsliðinu.
Akhrík Tsvejba

(fæddur 10. september 1966) er rússneskur fyrrverandi knattspyrnumaður. Hann spilaði 34 leiki og skoraði 2 mörk með landsliðinu.
Aveiro (borg)

Aveiro er borg og bæjarfélag í norðurhluta Portúgal. Íbúar eru 81.000 (2021) og flatarmál bæjarfélagsins er 197.47 km².
Ion Andoni Goikoetxea

(fæddur 21. október 1965) er spænskur fyrrverandi knattspyrnumaður. Hann spilaði 36 leiki og skoraði 4 mörk með landsliðinu.
Pieter Huistra

(fæddur 18. janúar 1967) er hollenskur fyrrverandi knattspyrnumaður. Hann spilaði 8 leiki með landsliðinu.
Boban Babunski

(fæddur 5. maí 1968) er makedónskur fyrrverandi knattspyrnumaður. Hann spilaði 25 leiki og skoraði 1 mörk með landsliðinu.
Andrej Panadić

(fæddur 9. mars 1969) er króatískur fyrrverandi knattspyrnumaður. Hann spilaði 3 leiki með landsliðinu.
Estiven Vélez

(fæddur 9. febrúar 1982) er kólumbískur fyrrverandi knattspyrnumaður. Hann spilaði 15 leiki með landsliðinu.
Stevica Ristić

(fæddur 23. maí 1982) er makedónskur knattspyrnumaður. Hann spilaði 17 leiki og skoraði 1 mörk með landsliðinu.
Francisco Arce

(fæddur 2. apríl 1971) er fyrrverandi knattspyrnumaður. Hann spilaði 61 leiki og skoraði 5 mörk með landsliðinu.
Ranko Despotović

(fæddur 21. janúar 1983) er serbneskur knattspyrnumaður. Hann spilaði 4 leiki með landsliðinu.
Johnny Leoni

(fæddur 30. júní 1984) er svissneskur knattspyrnumaður. Hann spilaði 1 leiki með landsliðinu.
Serhíj Skatsjenko

(fæddur 18. nóvember 1972) er úkraínskur fyrrverandi knattspyrnumaður. Hann spilaði 17 leiki og skoraði 3 mörk með landsliðinu.
Köldugras

Köldugras (fræðiheiti Polypodium vulgare) er burkni í Polypodiaceae ætt.

Polypodium vulgare er fjöllitna tegund, sem talin er hafa komið fram við tvöföldun litninga hjá ófrjóum tvílitna blendingi á milli tveggja tegunda sem eru ekki þekktir í Evrópu. Foreldrategundirnar eru líklega Norður-Asíska og Norður-Ameríska tegundin "Polypodium sibiricum" og vestur Norður-Ameríska tegundin "Polypodium glycyrrhiza". Lífefnafræðilegar upplýsingar vísa á tegund frá Austur-Asíu sem annað mögulegt foreldri.

Nafnið er dregið af "poly" (margir) og pous, "podos" (fótur).

Útbreiðsla.

Köldugras vex í vestur Evrópu og Norður Afríku. Það er líka algengt í Skandinavíu og Karpatafjöllum.

Það vex víða um Ísland, þó helst á Suðurlandi.
Epírus

Epírus er landfræðilegt og sögulegt hérað milli Grikklands og Albaníu og skiptist nú milli þessara tveggja ríkja. Það liggur frá Pindusfjöllum í austri til Jónahafs í vestri með strönd sem nær frá Vlorë-flóa að Ambrakikosflóa í suðri. Albaníuhluti Epírus er í sýslunum Gjirokastër, Vlorë og Berat en Grikklandshlutinn er héraðið Epírus. Stærsta borg héraðsins er Jóannína með rúmlega 100.000 íbúa en Gjirokastër er stærsta borgin Albaníumegin.

Epírus er fjalllent hérað. Þar bjuggu grísku ættbálkarnir Kaónar, Mólossar og Þesprotar og þar var véfréttin í Dódóna. Epírus varð sérstakt ríki 370 f.Kr. Pyrrhos af Epírus varð frægur fyrir hernað sinn gegn Rómaveldi sem er uppruni hugtaksins „Pyrrosarsigur“. Epírus varð hluti af Rómaveldi ásamt öðrum ríkjum Grikklands 146 f.Kr. Síðar varð það hluti af Býsantíum.

Eftir fall Konstantínópel í Fjórðu krossferðinni varð Epírus aftur sjálfstætt um stutt skeið en Tyrkjaveldi lagði héraðið undir sig á 15. öld. Epírus varð sjálfstætt í upphafi 19. aldar undir stjórn Alí Pasja af Jóannína en Tyrkjaveldi endurheimti yfirráð sín 1821. Eftir Balkanstyrjaldirnar og Fyrri heimsstyrjöld skiptist héraðið milli Albaníu og Grikklands.
Elefþerios Venizelos

Elefþerios Kyriakou Venizelos (ritað Ελευθέριος Κυριάκου Βενιζέλος á grísku; 23. ágúst 1864 – 18. mars 1936) var grískur stjórnmálamaður sem vann að auknu sjálfstæði og frjálslyndum lýðræðisumbótum innan Grikklands. Sem formaður Frjálslynda flokksins gegndi hann embætti forsætisráðherra Grikklands frá 1910 til 1920 og 1928 til 1933. Áhrif Venizelosar á innan- og utanríkismál Grikklands voru svo djúpstæð að hans er jafnan minnst sem „stofnföður Grikklands sem nútímaríkis.“ David Lloyd George forsætisráðherra Bretlands taldi Venizelos „mesta stjórnarleiðtoga sem Grikkland hefur kastað upp frá dögum Períklesar.“

Venizelos lét fyrst á sér bera í alþjóðamálum þegar hann lék lykilhlutverk í að tryggja sjálfstæði Krítar og síðan sameiningu Krítar við Grikkland. Honum var brátt boðið til Grikklands til að leysa stjórnarkreppuna sem þar ríkti og gerast forsætisráðherra. Honum tókst að koma á efnahags- og stjórnarskrárumbótum sem lögðu grunninn að nútímavæðingu gríska þjóðfélagsins og að endurskipuleggja land- og sjóher Grikklands svo hann yrði reiðubúinn komandi átökum. Í aðdraganda Balkanstríðanna árin 1912–1913 stóð Venizelos fyrir inngöngu Grikkja í Balkanskagabandalagið, bandalag Balkanríkja gegn Tyrkjaveldi. Eftir sigur bandalagsins á Tyrkjum tókst Venizelos að tvöfalda landsvæði og íbúafjölda Grikklands með því að frelsa Makedóníu, Epírus og flestar eyjarnar í Eyjahafi.

Í fyrri heimsstyrjöldinni (1914 – 1918) leiddi Venizelos Grikki inn í hóp Bandamanna og tókst að þenja út landamæri Grikklands enn frekar. Þetta olli miklum ágreiningi milli Venizelosar og Konstantín konungs Grikklands sem hafði meiri samúð með Miðveldunum og vildi því viðhalda hlutleysi Grikkja. Djúpstæð gjá myndaðist í grísku samfélagi milli stuðningsmanna Venizelosar annars vegar og konungsins hins vegar og átti hún eftir að leiða til stöðugs rígs og valdabaráttu í marga áratugi. Eftir sigur Bandamanna í stríðinu tryggði Venizelos Grikklandi mikla landvinninga, sérstaklega í Anatólíu, sem komst nærri því að uppfylla draum Grikkja um að sameina alla grískumælandi þjóðflokka í eitt ríki. Þrátt fyrir þessi afrek tapaði Venizelos í þingkosningum árið 1920, sem stuðlaði að ósigri Grikkja í stríði þeirra við Tyrki á árunum 1919–22. Venizelos var fulltrúi Grikkja í samningaviðræðum sem leiddu til þess að sáttmáli við Tyrki var undirritaður í Lausanne. Sáttmálinn leiddi til þess að Grikkland og Tyrkland skiptust á íbúum hvorrar þjóðarinnar sem bjuggu í hinu ríkinu.

Í seinni embættistíð sinni tókst Venizelos að bæta samband Grikkja við nágrannaríkin og hélt áfram stjórnarskrár- og efnahagsumbótum sínum. Árið 1935 kom hann aftur inn á stjórnmálasviðið til að styðja misheppnað valdarán hersins. Þessi afglöp veiktu mjög gríska lýðveldið sem hann hafði sett á fót.
Reyr

"Reyr" getur átt við:
Þingræði

Þingræði er sú stjórnskipunarregla að ríkisstjórn geti aðeins setið með stuðningi löggjafarþingsins. Það er grundvallarregla í flestum lýðræðisríkjum en í öðrum er stuðst við forsetaræði. Þingræðisreglan er ekki skráð réttarregla heldur er hún mótuð af margra alda þróun, í fyrstu aðallega á Bretlandi en fluttist síðan til annarra landa. Reglan mótaðist af baráttu þings og konungs og er samofin minnkandi völdum þjóðhöfðingjans - yfirleitt konungs - í þingræðislöndum. Þingræðisreglan var ekki fullmótuð fyrr en á 19. öld í Bretlandi.

Stuðningurinn við löggjafarþingið þarf ekki að vera fólginn í beinum stuðningi meirihluta. Dæmi eru um minnihlutastjórnir sem njóta óbeins stuðnings flokks eða flokka sem verja hana vantrausti og styðja þá að jafnaði mikilvægustu mál hennar svo sem afgreiðslu fjárlaga.

Ísland.

Á Íslandi hefur verið þingræði frá árinu 1904 en þá komst á heimastjórn. Þingræðið var upphaflega veitt stoð í stjórnarskránni árið 1920, í henni mælti 1. gr. „Stjórnskipulagið er þingbundin konungsstjórn.“ Með lýðveldisstjórnarskránni sem sett var árið 1944 var greininni breytt og segir hún: „Ísland er lýðveldi með þingbundinni stjórn”. Fá dæmi eru um minnihlutastjórnir í sögu lýðveldisins.
Benito Juárez

Benito Pablo Juárez García (21. mars 1806 – 18. júlí 1872) var mexíkóskur lögfræðingur og frjálslyndur stjórnmálamaður af ætt Zapoteka-Indíána frá Oaxaca.

Æviágrip.

Juárez fæddist inn í fátæka frumbyggjafjölskyldu af landsbyggðinni en varð vel menntaður atvinnustjórnmálamaður sem kvæntist þekktri og áhrifamikilli hvítri konu í Oaxacaborg. Hann taldi sig fyrst og fremst frjálsyndan og skrifaði aðeins lítillega um frumbyggjaarfleifð sína. Juárez gegndi lykilhlutverki í samtökum atvinnumanna meðal frumbyggja í suðurhluta Mexíkó og uppgangur hans í stjórnmálum landsins átti upptök sín þar. Hann var ekki hugmyndafræðileg stjarna mexíkósks frjálslyndis né þrjóskur pólitískur rétttrúnaðarmaður heldur kænn, raunsær og óvæginn stjórnmálamaður.

Juárez var við völd í stormasaman áratug þegar frjálslyndisumbætur stóðu sem hæst og Frakkar gerðu innrás í Mexíkó. Árið 1858 tók Juárez, sem gegndi þar til stöðu hæstaréttardómara, við sem forseti Mexíkó eftir að mexíkóskir íhaldsmenn neyddu hófsama frjálslyndismanninn Ignacio Comonfort til að segja af sér. Juárez var forseti Mexíkó til dauðadags árið 1872. Hann stóð af sér umbótastríðið (1858–60), borgarastyjöld milli frjálslyndra og íhaldsmanna, og síðan innrás Frakka í Mexíkó (1862–67) sem íhaldsmenn studdu. Juárez sagði aldrei af sér, jafnvel þegar hann neyddist til að flýja í útlegð til afdala Mexíkó sem Frakkar höfðu ekki náð að leggja undir sig. Juárez batt frjálsynda stjórnmálastefnu og mexíkóska þjóðernishyggju traustum böndum og hélt því staðfast fram að hann væri lögmætur þjóðhöfðingi Mexíkó en ekki Maximilian keisari, sem Frakkar studdu. Þegar mexíkóska keisaraveldið sem Frakkar höfðu sett á fót hrundi árið 1867 komst mexíkóska lýðveldið með Juárez sem forseta aftur til valda. Íbúar rómönsku Ameríku litu á sigur Juárez gegn Evrópumönnum sem „annað sjálfstæðisstríð, annan ósigur Evrópuveldanna og annan viðsnúning hernámsins.“

Hann er í dag „táknmynd mexíkóskrar þjóðernishyggju og andspyrnu á móti erlendum afskiptum.“ Juárez var raunsær og kænn stjórnmálamaður sem þó var umdeildur bæði á meðan hann lifði og eftir hans daga. Hann gerði sér grein fyrir mikilvægi þess að Mexíkó ætti í vinsamlegu sambandi við Bandaríkin og tókst að tryggja stuðning þeirra við frjálslyndisstjórn hans á meðan umbótastríðinu stóð. Hann hagræddi oft stjórnmálaskoðunum sínum á ferli sínum en veik aldrei frá gildum eins og yfirburðum veraldlegs valds yfir kaþólsku kirkjunni og hernum; virðingu við lögum; og afpersónuvæðingu stjórnmálalífs. Á ævi hans reyndi hann að styrkja ríkisstjórnina og miðstjórn alríkisins yfir fylkjunum, sem gerði hann lítt vinsælan meðal frjálslyndra manna á landsbyggðinni og róttæklinga. Þótt hann hafi verið harðlega gagnrýndur á líftíma sínum hefur hlutverk hans í sögu Mexíkó gert hann að þjóðhetju landsins.

Afmælisdagur Juárez er almennur frídagur í Mexíkó og hátíð föðurlandsvina þar í landi. Mexíkóski sagnfræðingurinn Enrique Krauze segir um hann: „Án þess að taka tillit til ævisögu Juárez getum við hvorki vonast til að skilja sigur frjálslyndra í umbótastríðinu né farveg sögu Mexíkó á nítjándu öldinni.“
Victoriano Huerta

José Victoriano Huerta Márquez (22. desember 1850 – 13. janúar 1916) var mexíkóskur herforingi og 35. forseti Mexíkó.

Eftir hafa gegnt herþjónustu í valdatíð einræðisherrans Porfirio Díaz varð Huerta háttsettur herforingi í lýðræðisstjórn Francisco I. Madero forseta í byrjun mexíkósku byltingarinnar. Árið 1913 lagði Huerta á ráðin gegn Madero, sem hafði treyst honum fyrir því að kveða niður minniháttar uppreisn í Mexíkóborg, steypti Madero af stóli og réð hann af dögum. Verknaður Huerta gengur undir nafninu „La Decena Tragica“ eða „grátlegu dagarnir tíu.“ Ríkisstjórn Huerta mætti strax mótspyrnu byltingarmanna og steypti þjóðinni þannig í borgarastyrjöld. Huerta neyddist því til að segja af sér og flýja landið árið 1914 eftir að ríkisherinn hafði hrunið, og hafði þá aðeins verið forseti í sautján mánuði. Í fyrri heimsstyrjöldinni tók Huerta þátt í samsæri með þýskum njósnurum í Bandaríkjunum en var handtekinn árið 1915 og dó í haldi Bandaríkjamanna.

Stuðningsmenn Huerta voru kallaðir „Huertistar“ á meðan byltingunni stóð. Í dag líta Mexíkanar enn á Huerta sem illmenni og kalla hann gjarnan „El Chacal“ („sjakalann“) og El Usurpador („valdaræningjann“).
Levy sjúkdómur

Levy sjúkdómur er heilahrörnunarsjúkdómur. Japaninn Kosaka lýsti árið 1987 sjúklingum með einkenni sem líktust Parkison sjúkdómi en þessir sjúklingar reyndust hafa Lewy útfellingar (Lewy bodies) á víð og dreif um heilabörkinn en slíkar útfellingar finnast ekki í Parkingson sjúklingum.
Crocus minimus

Crocus minimus er blómplantna af ættkvísl krókusa, sem finnst í suður Korsíku, Sardinía og Capraia.
Hatsepsút

Hatsepsút (hætˈʃɛpsʊt;; nafnið merkir "Fremst aðalskvenna"; 1507 f.Kr. – 1458 f.Kr.) var fimmti faraó átjándu konungsættar Egyptalands. Hún er önnur konan sem vitað er til að hafi gegnt embætti faraós, á eftir Sobekneferu. Hugsanlegt er að ýmsar aðrar konur hafi einnig ríkt sem faraóar eða ríkisstjórar á undan Hatsepsút, jafnvel um 1600 árum áður. Hatsepsút varð faraó Egyptalands árið 1478 f.Kr. Opinberlega réð hún ásamt Tútmósis 3. sem hafði verið krýndur faraó árið áður, þá tveggja ára gamall. Hatsepsút var aðaleiginkona Tútmósis 2., föður Tútmósiss 3. Hún er oft talin meðal bestu faraóa Egyptalands og ríkti lengur en nokkur önnur innfædd kona. Samkvæmt Egyptalandsfræðingnum James Henry Breasted er hún „fyrsta stórkvendi heimssögunnar sem við höfum upplýsingar um.“
Taurulla

Taurulla er handsnúið eða rafknúið verkfæri ætlað til að vinda vatn úr blautum þvotti eða til að slétta þvott. Frá fornu fari hafa ýmsar aðferðir verið notaðar til að slétta og pressa efni. Víkingar notuðu rúnnað gleráhald til þess að strjúka yfir efni til að slétta þau. Einnig var notað nokkurs konar kefli sem klæðinu var vafið um og svo strokið yfir og þrýst á með fjöl. Í taupressum voru svo stærri klæði og lín pressað flöt á milli tveggja laga.

Á bakhlið 50 króna peningaseðli er mynd ask, straukefli og fleira.
Fagurlind

Fagurlind (fræðiheiti: "Tilia platyphyllos") er lauffellandi tré eða runni af stokkrósaætt. Tréð verður um 30 m hátt og 20 m breitt í heimkynnum sínum.
John Snorri Sigurjónsson

John Snorri Sigurjónsson (fæddur 20. júní 1973, látinn í febrúar 2021) var íslenskur fjallgöngumaður.

Árið 2017 varð hann fyrsti Íslendingurinn til að klífa tindana Lhotse (fjórða hæsta fjalls heims) og K2 (næsthæsta fjalls heims).

Hann lést árið 2021 á K2, en hann stefndi á að vera meðal þeirra fyrstu til að klífa K2 að vetrarlagi.

Fjallgönguferill.

Veturganga á K2.

Í janúar 2020 ætlaði John Snorri sér að verða fyrstur til að klífa K2 að vetrarlagi, en þurfti að hætta við.

Nepalskur hópur náði þessu markmiði í janúar 2021, en John Snorri hélt sig við áætlun sína og lagði af stað 21. janúar 2021 á K2.

Þann 5. febrúar 2021 slitnaði samband við hóp Johns Snorra og var lítil von að meðlimirnir fyndust á lífi. Hópurinn samanstóð af John Snorra, Juan Pablo Mohri frá Síle og feðgunum Ali Sadpara og Sajid Ali Sadpara frá Pakistan.

Pakistönsk stjórnvöld töldu þá af þann 18. febrúar.

Lík Johns Snorra og félaga hans fannst í 7.800 metra hæð í lok júlí. Vísbendingar voru að þeir hefðu verið á niðurleið frá toppnum.

Ævi.

John Snorri fæddist við Ölfus. Hann var kvæntur sex barna faðir.

Hann var framkvæmdastjóri fyrirtækisins Proxima sem seldi fasteignir í Búlgaríu.
Vetrareik

Vetrareik (fræðiheiti "Quercus petraea") er eikartegund sem upprunnin er í Evrópu, Kákasus og í Anatólíu. Vetrareik er náskyld annarri eikartegund sumareik (Quercus robur) og vex á svipuðum svæðum. Sumareik þekkist frá vetrareik á því að laufin sumareikur hafa mjög stuttan stilk 3-8 mm langan. Einnig er akarn sumareikur öðruvísi en akarn vetrareikur. Sumareik og vetrareik blandast oft og er blendingur þeirra þekktur sem Quercus × rosacea.
Stuðlabandið

Stuðlabandið er íslensk ballhljómsveit frá Selfossi. Hljómsveitin var stofnuð árið 2004 og æfði fyrst um sinn á bænum Stuðlum í Ölfusi og dregur nafn sitt þaðan.

Útgáfur.

Meðal laga sem hljómsveitin hefur gefið út eru: "Sumarsól", "Nóttin er okkar", "Kók í dós", "Alma Dögg", "Sýndu mér múvs", "Hver ert þú?" og "Andartak"
Bergfræði

Bergfræði eða jarðvegsfræði er undirgrein jarðfræðinnar sem fæst við rannsóknir á bergi og þeim aðstæðum sem það myndast við. Þeir sem leggja stund á greinina kallast "bergfræðingar" (eða "jarðvegsfræðingar"). Undirgreinar bergfræðinnar eru storkubergsfræði, myndbreytingarbergsfræði og setbergsfræði.
Trifolium trichocalyx

Trifolium trichocalyx er tegund blómstrandi plantna ertublómaætt.

Útbreiðsla.

"Trifolium trichocalyx" er einlendur í Monterey County, Kaliforníu, þar sem hann hefur eingöngu fundist á Monterey skaga, í "closed-cone pine forest" búsvæði.

Í Del Monte skógi er hann með "Potentilla hickmanii" og "Piperia yadonii". Þessi tegund er skráð í útrýmingarhættu af U.S. Federal Government og Kaliforníuríki.
Háskaþrennan

Háskaþrennan "(franska: Brelan de dames)" er heiti á belgískum teiknimyndasögum sem litu dagsins ljós á níunda áratug síðustu aldar. Sögurnar voru skrifaðar af Jean-Luc Vernal, stundum í samstarfi með Jean Dufaux, og teiknaðar af Renaud Denauw. Fyrsta bókin kom út árið 1983. Alls urðu bækurnar í röðinni sjö talsins, en sú sjöunda og síðasta kom út árið 1988. Bækurnar segja frá ævintýrum þriggja föngulegra stúlkna, Jaimie, Amöndu og Laurence, sem starfa við njósnir hjá Bandarísku leyniþjónustunni CIA og síðar (frá og með bók 2 í seríunni) sem einkaspæjarar. Myndasögurnar voru innblásnar af bandarísku sjónvarpsþáttunum um Charlie's Angels sem sýndir voru á áttunda áratuginum. Eitt ævintýri í seríunni hefur komið út á íslensku, Ógnir í undirdjúpum (f. L'Oeil du Barracuda), sem var gefið út af Iðunni árið 1988 í íslenskri þýðingu Bjarna Fr. Karlssonar. Var það jafnframt sjöunda og síðasta ævintýrið sem kom út á frummálinu og varð ekkert framhald á útgáfu bókanna hér á landi. Í íslensku útgáfunni fengu stöllurnar þrjár nöfnin Eygló, Kolbrún og Tinna.
Svarta örin

Svarta örin (franska: "La Flèche noire") er sjöunda bókin í sagnaflokknum um Hinrik og Hagbarð eftir belgíska myndasöguhöfundinn Peyo. Sagan birtist í myndasögublaðinu Sval á árinu 1957 en kom út á bókarformi árið 1959.

Söguþráður.

Ræningjaflokkur gerir ítrekaðar árásir á vagnalestir kaupmanna. Konungur og menn hans, með Hinrik og Hagbarð innanborðs, reyna að stemma stigu við þessum ránum, en svo virðist sem illvirkjarnir fái upplýsingar úr höllinni, sem skotið er með svörtum örvum. Hinrik og Hagbarður rekast fyrir tilviljun á ræningjaflokkinn í skóginum, en tekst að villa á sér heimildir og smeygja sér í raðir þeirra. Þeir uppgötva jafnframt hvar ránsfengur ræningjanna er falinn.

Hinrik og Hagbarður uppgötva að stjórnandi ræningjaflokksins leynist við hirðina. Þeir ná tali af vini sínum, aðalsmanninum herra Núma, sem komist hafði að sömu niðurstöðu. Félagarnir finna leyniskilaboð frá foringja ræningjanna um að drepa herra Núma á burtreiðum sem fyrirhugaðar eru í höllinni. Þeir hyggjast koma vini sínum til bjargar, en þurfa fyrst að stinga af mestallan ræningjahópinn. Á síðustu stundu tekst þeim að bjarga herra Núma og hrekja tilræðismennina á flótta. Í kjölfarið tekst þeim að egna gildru fyrir hirðmennina Glúm og Brand, sem reynast báðir hafa tilheyrt ræningjahópnum..

Íslensk útgáfa.

"Svarta örin" kom út hjá bókaútgáfunni Iðunni árið 1982 í þýðingu Bjarna Fr. Karlssonar. Hún var fyrsta Hinriks og Hagbarðs-bókin sem kom út á íslensku, en þó aðeins sú þriðja elsta.